Diari Oficial de la Generalitat Valenciana


Sumari del DOGV 1723, del 13-02-1992 (1992/823956)

RESOLUCIÓ de 21 de gener de 1992, del Director General de Treball, per la qual es disposa el registre i la publicació del Conveni Col lectiu de Manipulat i Envasat per al Comerç i Exportació de Cítrics.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1723

Data del DOGV
:   13-02-1992

Secció del DOGV
:   ALTRES DISPOSICIONS

Número del document
:   1992/823956


Data del document
:   21-01-1992

Organisme emissor
:   Conselleria de Treball i Afers Socials

Tipus de document
:   Resolució

Resolució de 21 de gener de 1992, del Director General de Treball, per la qual es disposa el registre i la publicació del Conveni Col·lectiu de Manipulat i Envasat per al Comerç i Exportació de Cítrics.  
Vist el text articulat del Conveni Col·lectiu de Treball del Sector de Manipulat i Envasat per al Comerç i Exportació de Cítrics de la Comunitat Valenciana, subscrit el dia 27 de desembre de 1991, d'una part per la Federació d'Exportadors de Cítrics de la província de València i l'Associació Professional d'Exportadors de la província de Castelló i d'altra, en representació dels treballadors, per les organitzacions sindicals UGT- FTT i CC.OO- Camp que fou tramés davant la Direcció General de Treball en data 10 de gener de 1992, i segons l'article 90, apartats 2 i-3 de la Llei 8/1980, de 10 de març, Estatut dels Treballadors, i en el RD 1040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències que té transferides segons RD 4105/82, de 29 de desembre, acorda:  
Primer  
Ordenar-ne la inscripció en el Registre de Convenis Col·lectius de Treball d?aquesta direcció general, amb notificació a la comissió negociadora, i dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana.  
València, 21 de gener de 1992. - El Director General de Treball: Eduard Montesinos i Chilet.  
CONVENI DE MANIPULAT I ENVASAT DE CITRICS  
Article primer. Ambit territorial  
Les bases d'aquest conveni seran d'aplicació en tot el territori de la Comunitat Valenciana.  
Article segon. Ambit funcional  
Obligarà el conjunt d?empreses, de qualsevol naturalesa, dedicades manipulat i envasat per al comerç i exportació de cítrics.  
Article tercer. Ambit personal  
Serà d'aplicació a tot el personal, sense distinció de grups, dels inclosos en l'article 38 de la reglamentació nacional de manipulat i envasat per al comerç i exportació dels agres, aprovada per Ordre de 28 d'octubre de 1957.  
Article quart. Ambit temporal  
La vigència d'aquest conveni serà de dues campanyes, la primera de 1'01.10.91 fins el 31.08.92, i la segona del 01.09.92. al 31.08.93, l?entrada en vigor tindrà lloc, a tots els efectes, el 01.10.91, siga quina siga la data d?aparició en el Diari Oficial de la Generalitat Valenciana, i la seua vigència acabarà el 30 de setembre de 1991.  
Quan acabe es prorrogarà, any rera any, si amb una antelació mínima de tres mesos a la data del seu venciment, o a la de qualsevol de les pròrrogues, cap de les parts l?hagués denunciat.  
Article cinqué. Quadre de rendiments mínims  
Els rendiments mínims que s?establesquen als magatzems de confecció i manipulació per jornada de treball, seran els següents:  
1) Caixes estàndard. Hom considera que el rendiment d'una encaixadora en la primera temporada per a la varietat Navel és de 25 caixes.  
Hom considera que el rendiment d'una encaixadora en la primera temporada per a la varietat Cadenera és de 23 caixes.  
En la segona temporada, Sanguina, de 20 caixes.  
Per a tapadors i fleixadors hom considera un rendiment diari de 650 caixes.  
Muntar caixes: 350 caixes  
Timbradores, rendiment per a 1.100 kg.  
2) Confecció a l?engrós. Per a tota mena de taronja, 100 per 100 empaperada, rendiment mitjà obrera diari, 500 kg.  
Per a mandarines empaperades. Treball d'una dona, 225 kg.  
Taronja en cartrons (a l?engrós), 75 cartrons.  
Taronja en cartrons confeccionada, 50 cartrons..  
Taronja saquets amb màquina elèctrica, grup 3 persones, saquet d?1 kg, 1.500 per persona.  
3) Caixes armades. Rendiment per persona, pes net 20/22 kg per caixa, 50 caixes.  
4) Safetes mandarines i clementines. Rendiment per obrera, mandarines Satsuma i mandarina roja, 35 caixes.  
Rendiment per obrera en Clementina, 30 caixes.  
Nota. Aquests rendiments s?entenen en magatzems perfectament mecanitzats, sempre que els treballs es realitzen amb la deguda continuïtat quant a la varietat de fruites i calibre dins la jornada de treball i subsistiran mentre que no siguen expressament modificats per la comissió encarregada de la seua revisió, que es crea en aquest conveni, per tal de controlar la producció en els magatzems, a cada encaixadora li serà assignat un número que valga per comprovar el nombre de caixes que confecciona en la jornada i llur qualitat.,  
Article sisé. Comissió de rendiments mínims  
Es crea una comissió formada per sis vocals empresaris i sis treballadors, els quals seran de lliure designació de la comissió paritària encarregada de revisar el quadre actualment en vigor.  
Aquesta comissió tindrà les funcions següents:  
Classificar els magatzems per grups homogenis en atenció al grau de mecanització dels treballs, aprovar el nou quadre de rendiments per a cadascun dels magatzems segons classificació acordada, el quadre del qual substituirà l'actualment en vigor des de l?hora de la seua aprovació. Proposar a la comissió paritària, si ho creu avinent, l'acord de valoració de lloc de treball en cada grup de magatzems que pogués servir de base a l?establiment d'un sistema de retribució amb incentiu i qualsevol altra mesura que pogués adoptar-se que tinga com a finalitat l?elevació dels rendiments mínims sense perjudici de les retribucions salarials convingudes. Aquesta comissió podrà demanar l'assessorament tècnic d'alguna empresa dedicada a l?estudi de les millores de mètodes en la producció i racionalització del treball.  
Les mesures que en aquest sentit propose la comissió de rendiments seran estudiades per la comissió paritària del conveni, la qual podrà acordar la seua aplicació en un o diversos grups de magatzems.  
Article seté. Condicions econòmiques  
Les retribucions pactades en aquest conveni per a les distintes categories són les què figuren en els quadres de salaris units a aquest text com a annex.  
Per al personal de grup III el salari/hora resultarà de dividir el salari setmanal entre el nombre d'hores setmanals vigent.  
Increment salarial: Per a la primera campanya de vigència l?increment, salarial per a totes les categories, serà del 7,50%.  
Revisió salarial: Els quadres salarials que figuren en l'annex d'aquest conveni s'incrementaran per al segon any de vigència amb el percentatge que establesca l?IPC de l'any 1991 més dos punts.  
Clàusula de garantia salarial: en el cas que l?IPC acumulat del 01.09.91 al 31.08.92, siga superior a l'increment pactat (7,5%) s'actualitzaran els quadres salarials en aplicar la diferència, amb efectes per a la segona campanya. Es farà d'igual manera el segon any de vigència.  
Clàusula d'actualització: si alguna de les categories fixades en aquest conveni es quedés per sota del SMI, s'actualitzarà d'immediat fins arribar al 100 per 100 d'aquest. En les retribucions del grup III, en el salari dia s'inclouen tots els conceptes salarials a què el treballador tinga dret, com són, salari base, gratificacions extraordinàries, vacances, diumenges i festius, participació en beneficis i altres parts proporcionals.  
L?import de les gratificacions extraordinàries del mes de juliol i de Nadal seran 30 dies del salari per als treballadors fixos dels grups I, II i IV.  
Article vuité. Ascensos  
Els Auxiliars Administratius passaran a la categoria immediata superior d'Oficials de 2a, automàticament, en complir els 5 anys d?antiguitat al servei de l?empresa.  
Article nové. Categories professionals  
Es mantenen les categories professionals següents:  
a) Marcadors- collidors.  
Per als corredors de fruita es manté la categoria professional, amb la denominació de Marcadors- collidors, que afegí al grup 3r. de la reglamentació, la definició del qual és la següent:  
Són les persones perites o pràctiques que al servei d'una empresa determinada realitzen les operacions de contractació i compra de fruites amb destinació a llur posterior manipulació en els magatzems de l?empresa. Coneixen perfectament les plantacions de tarongers i tenen capacitat per a determinar la producció dels horts per la seua simple apreciació personal, tant si el tracte es tanca amb l'agricultor amb requeriment ulterior d'aprovació per part de l?empresari, com si vincula a aquest sense necessitat d'aquesta aprovació.  
Aquest personal dedica la seua activitat, exclusivament, al servei de l?empresa durant la duració de la campanya, realitza alhora funcions connexes o complementàries, com són l?ordenació del treball de collida, control de les colles, ordenació dels capatassos d'aquestes, els talls a cobrir durant cada jornada i coordinar la funció de collida perquè al magatzem hi haja constantment el proveïment requerit per a les necessitats de la comercialització. Serà assimilat als encarregats de magatzem a efectes de Seguretat Social.  
b) Conductor de carretó elevador mecànic.  
Es la persona capacitada i autoritzada per l?empresa que té encomanada la conducció del carretó elevador mecànic i la seua conservació i cura i elements accessoris. Serà assimilada als Fusters de la, tant a efectes de líquid a percebre com a efectes de Seguretat Social.  
Encarregat de màquines.  
Es la persona a càrrec de la qual està el bon funcionament, l?entreteniment i la conservació d'un tren de confecció, marcant el ritme de treball, i està al seu càrrec la connexió i la desconnexió d'aquest.  
Serà assimilat als Fusters de 1ª tant a efectes del líquid a percebre com a efectes de Seguretat Social,.  
d) Controlador d'entrades.  
Es la persona a càrrec de la qual es troba el control de l?entrada de fruites en el magatzem i la posterior classificació, controlant l?existència dels estocs de fruites al magatzem. Serà assimilat als Fusters de la tant a efectes de líquid a percebre corn als de cotització a la Seguretat Social.  
e) Controlador de càrrega i eixida. Es la persona a càrrec de la qual es troba la classificació de les eixides i la distribució dels embarcaments; serà assimilat als fusters de 1ª, tant a efectes de SS com a efectes de líquid a percebre.  
Article deu. Vacances  
El personal fix dels grups I, II i IV, afectats per aquest conveni, tindrà dret a 30 dies naturals de vacances anuals retribuïdes, sempre que la seua antiguitat en l'empresa siga igual o superior a un any. A més dels dies que figuren com a festius en el calendari laboral, en les festivitats de Setmana Santa, per al personal fix, seran dies de vacances el Dissabte Sant i el dilluns següent al Diumenge de Resurrecció, i es treballarà, en canvi, el dimarts dia complet.  
Article onze. Jornada laboral  
Seran considerats dies treballats els de presència.  
Respecte als grups III i IV s'aprova el text següent. La distribució setmanal de la jornada laboral legal de 40 hores deurà ser promoguda per la presentació legal dels treballadors de l?empresa o per la representació legal de l?empresa, per a un acord a iniciar des de la data del present acord i sempre davant del 31.12.91, faixant-se el corresponent cartell horari.  
En totes aquelles empreses que no hagen efectuat la proposta d'intent de cartell horari pactat, a partir del 01.01.92 la jornada serà de dilluns a divendres.  
La reducció de la jornada anual dels grups III i IV s'aplicarà al seu salari hora professional (SHP), patint aquesta un increment equivalent al 0,44%. Exemple d'encaixadora: sobre l'actual de 438 PTA i sobre aquesta s'aplicarà l?increment salarial pactat per a totes les categories, que serà del 7,50%, quedant l?encaixament en 473 PTA/hora.  
Article dotze. Comissió paritària de vigilància  
Les parts deliberants acorden crear la comissió paritària de vigilància d'aquest conveni com a òrgan d'interpretació, conciliació obligatòria i vigilància del seu acompliment.  
Article tretze. Funcions de la comissió  
1. Interpretació autèntica del conveni i, si escau, emissió del preceptiu informe previ al plantejament de qualsevol conflicte col·lectiu.  
2. Arbitratge dels problemes o qüestions que els siguen sotmesos per les parts o en els supòsits concretats en aquest text.  
Especialment coneixerà els problemes que puguen plantejar-se en relació amb l'aplicació de determinats centres de treball de la Llei de Jornada Màxima Legal, a petició de qualsevol de les parts, i dictarà laude que resolga l'assumpte plantejat. Si aquest no és acatat per les parts, la comissió elevarà l?expedient a l'autoritat competent perquè valga a aquesta d'antecedent per a la resolució que pertoque.  
Igualment haurà de portar les reclamacions que davant aquesta puga formular qualsevol productor pel que fa a la seua classificació professional o sistema d'ascens vigent, i resoldrà mitjançant laude allò que crega just.  
3. Conciliació obligatòria, davant la comissió paritària prèvia al plantejament de qualsevol conflicte.  
4. Vigilància del compliment d?allò pactat.  
5. Estudi de l?evolució de les relacions entre les parts contractants, donant especial importància a la classificació del personal per la seua responsabilitat, capacitació i esforç. La comissió vetlarà per tal que les empreses í els treballadors es troben afiliats i cotitzen a la Seguretat Social, realitzant els tràmits necessaris perquè als magatzems tots els productors i les empreses complesqen amb les obligacions imposades per les disposicions sobre S. Social.  
6. L?estudi i aprovació, si escau, de les mesures proposades per la comissió de rendiments que tinga com a finalitat la millora d'aquests.  
7. Assumir l?obligació de dirimir aquelles situacions que puguen crear-se a la posada en pràctica per tal d'aplicar l'antiguitat amb anterioritat al 1r. de novembre de 1975, i també les que poguessen plantejar-se partir d'aquesta data.  
8. Totes les altres activitats tendents a l'eficàcia pràctica major del conveni.  
Article catorze  
Les funcions i activitats que té atribuïdes la comissió paritària de vigilància exigeixen acomplir inexcusablement el tràmit de conciliació prèvia, davant aquesta, en tots els problemes col·lectius que puguen plantejar-se, especialment els de conflicte col·lectiu, havent d'emetre el preceptiu informe si no hi ha acord.  
En cas de dubte, la comissió elevarà consulta a l'autoritat laboral.  
Article quinze  
La comissió paritària de vigilància tindrà el seu domicili, indistintament, en les secretaries de la comissió: per part empresarial, la Federació d'Exportadors de Cítrics de la Província de València, plaça de l'ajuntament, 29, 2n i l?Associació Professional d'Exportadors de Fruites de la Província de Castelló, C/ Alloza, 6, 2n, i per part dels sindicats: UGT- FTT, carrer Arquitecte Mora, 7, València, i CC.OO Federació del Camp PV, plaça Nàpols i Sicília, 5.  
Article setze  
La citada comissió estarà formada de sis membres -3 empresaris i 3 treballadors -, i els assessors jurídics respectius, aquest sense dret a vot, també es designarà igual nombre de suplents que formaran part de la comissió quan per causa de força major resulte impossible l'assistència dels membres titulars.  
Article disset  
El president i el secretari de la comissió seran els que aquesta designe en cada reunió d'entre els seus membres.  
Article divuit  
Els membres empresaris i treballadors seran elegits per les respectives organitzacions.  
Article dinou  
Els assessors jurídics seran designats lliurement per les representacions respectives.  
Article vint  
Amb estricta dependència de la comissió paritària, que podrà delegar totes o part de les seues funcions, es crea en les localitats on hi hagen magatzems de taronja i es demane la seua necessitat, totes les comissions paritàries comarcals o locals que calguen per acomplir millor les finalitats del conveni.  
Article vint-i-un  
Les comissions comarcals o locals es formaran amb 6 vocals -3 per cada part -, nomenats de la mateixa manera assenyalada per a la comissió paritària.  
Article vint-i-dos  
La presidència i secretaria d?aquestes comissions paritàries, correspondran a les persones elegides pels vocals designats.  
Article vint-i-tres  
A partir de l'1 d'octubre de 1991, s'estableix que s'adquireix un any d'antiguitat per cada campanya treballada qualsevol que haja estat la duració de la campanya realitzada per cadascun dels treballadors.  
Cada quinquenni d'antiguitat adquirit donarà dret a un plus d'antiguitat del 8,33 per cent.  
Es respectarà l'antiguitat i les percepcions econòmiques aconseguides per aquest concepte en el moment de l'entrada en vigor d'aquest conveni.  
Article vint-i-quatre. Llicència per matrimoni  
Si durant el transcurs de la campanya contrau matrimoni l'home o la dona treballadors fixos discontinus o de temporada, se seguirà, quant a permisos, el que regula l'art. 37.3. apt. a) de l'Estatut dels treballadors.  
Article vint-i-cinc. Ajuda per defunció  
Els treballadors fixos discontinus o de temporada que estiguen al servei de l'empresa quan esdevinga la mort, i tinguen un quinquenni d'antiguitat reconegut, hauran de percebre els drethavents un subsidi de defunció de 30 dies de sou total a Castelló i de 15 dies a València.  
Tindran dret a aquesta ajuda el vidu o la vídua o parent del mort que convisqués amb ell habitualment. Cas de no conviure amb el mort els anteriors familiars esmentats, s'abonarà el subsidi a aquelles persones que demostren haver satisfet les depeses ocasionades pel sepeli.  
Article 26. Salari hora professional  
D'acord amb el Decret de 17 d?agost de 1973, el salari hora professional dels treballadors afectats per aquest conveni, és l?inclós sota tal denominació en la corresponent columna de les taules salarials aprovades per al grup III, i en la columna de les aprovades per als grups I, II i IV.  
El salari hora professional incrementat amb l'antiguitat corresponent a cada productor, servirà com a base per calcular el valor de l?hora extraordinària que a cadascun calga abonar-se.  
Article vint-i-set. Absorbilitat  
Qualsevol augment que es produesca s'haurà de tenir en compte per a la seua absorció durant la vigència del conveni.  
Article vint-i-vuit. Garanties personals  
Es respectaran les condicions individuals més beneficioses que el personal afectat per aquest conveni gaudesca en l'actualitat.  
Article vint-i-nou. Salut laboral  
Atés que durant la vigència d'aquest conveni hi haurà l'Any de la Seguretat i la Higiene en el Treball a la Comunitat Europea, es posarà especial interés en la constitució i el funcionament dels comitès de seguretat i higiene i dels vigilants de seguretat, i es crea una comissió de salut laboral en l?àmbit de la Comunitat Valenciana, composta de forma paritària per dos membres dels sindicats i de la representació empresarial, o siga, un representant per CC.OO, un representant d'UGT i dos representants de la part empresarial. Aquesta comissió es dotarà del corresponent reglament de funcionament.  
Clàusules addicionals  
1. Les empreses estan obligades a complir l?horari de treball.  
2. A l?efecte de cotització, qualsevol que siga el nombre d'hores que es treballe diàriament, la base de cotització tindrà, si més no, la quantia mínima que estiga vigent en cada moment, sense perjudici de les contractacions a temps parcial.  
Quant a la part proporcional a afegir als dies treballats se seguirà el que disposa l?Ordre Ministerial de 30 de maig de 1991.  
3. Es obligació de l?empresa estendre tots els mesos els rebuts individuals justificatius del pagament dels salaris per duplicat subjectes al model oficial aprovat a aquest efecte pel Ministeri de Treball, del qual es lliurarà un exemplar al treballador en el moment de fer-li efectiu el salari i l'altre exemplar s'arxivarà en l'empresa, ambdós exemplars signats per cada interessat i segellats per l'empresa.  
4. Les empreses facilitaran a les diferents organitzacions sindicals un lloc adequat, dins dels centres de treball, per col·locar-hi els butlletins d'informació i propaganda de cada sindicat amb implantació en l?empresa.  
5. Tret de les modificacions contingudes en aquest conveni, es mantindrà en tot el seu vigor l?establert per la reglamentació nacional de treball per a la manipulació i l?envasament per al comerç i l?exportació de cítrics, en concordança les altres disposicions vigents.  
6. Pas d'eventuals a fixos discontínuos. Els treballadors eventuals passaran a la condició de fixos discontinus quan hauran realitzat dues campanyes de 30 dies de treball com a mínim, quan no s'hagen assolit els 30 dies per campanya tindran la preferència per ser contractats sense pèrdua de la condició d'eventuals.  
7. Garanties sobre ordenació del treball.  
a) No contractar eventuals mentre hi haja fixos discontinus sense cridar.  
b) No fer hores extra els fixos discontinus cridats mentre queden sense cridar altres d'igual condició.  
c) Cridar per ordre d'antiguitat i donar d'alta a mesura que es necessiten fins que es puga acabar la jornada, i quan açò no siga possible, prescindir dels de menor antiguitat amb baixa en la SS, per disminució del producte. Es a dir, els treballadors produiran altes i baixes en l'empresa en funció de la prestació laboral real i per les necessitats de la producció.  
d) En relació amb els treballs de posta en marxa i finalització de campanya, s'estarà a lo que se disposa en l'art. 14.2 del RD.  
8. Models de la SS TC1 i TC2. Les empreses exposaran en lloc destacat del centre de treball, els últims justificants de cotització del règim general de la SS i estaran a disposició de l?òrgan de representació dels treballadors els documents esmentats.  
9. Borsa d'hores. Els representants dels treballadors podran acumular, cedint hores d'un representant a altre, cadascun d'ells fins un màxim mensual de les 40 hores establertes en l?Estatut dels Treballadors, i amb aquesta finalitat, mensualment i durant els 10 primers dies d'aquest, comunicaran a la direcció de l?empresa en quins membres del comitè o delegats de personal s'acumulen les hores, fins al límit esmentat, i sense ultrapassar el màxim total que corresponga als representants dels treballadors.  
10. Hores extraordinàries. Totes les hores extraordinàries que es realitzen, dins del límits assenyalats per l'art. 35 de l?Estatut dels Treballadors, seran abonades amb el 75% sobre el salari hora professional corresponent.  
Les parts, atenent les peculiaritats del sector, pacten expressament que es consideren hores extraordinàries estructurals les necessàries per atendre comandes imprevistes, períodes punta de producció, absències imprevistes i altres circumstàncies de caràcter estructural derivades de la naturalesa d'aquesta activitat.  
11. Visites al metge. Els treballadors tindran el dret a dues hores al mes, com a màxim, per acudir a consulta mèdica en ambulatori, sempre que l?horari de consulta coincidesca amb l?horari de treball. Aquestes hores no excediran de 16 a l'any, i, en tot cas, els treballadors hauran de justificar degudament a l?empresa la seua utilització.  
12. Els treballadors fixos discontinus que a l'inici de la campanya es troben en la verema o bé realitzant treballs fora d'aquesta província, hauran de ser avisats per l'empresa per a la seua incorporació al treball amb una antelació, si més no, de 6 dies naturals.  
Per a aquest termini de pre- avís s'hauran de complir els següents requisits:  
a) Haver avisat l'empresa de la seua decisió d'acudir a la verema o a qualsevol altre treball fora de la província.  
b) Assenyalar un domicili en la mateixa localitat on estiguen domiciliats per rebre el pre- avís.  
Les empreses podran oposar-se al fet que els treballadors fixos discontinus gaudesquen d'aquest benefici en tots aquells casos en què les peticions ultrapassen la tercera part del personal de cada categoria, respectant-ne l'ordre de petició i, si no n'hi havia, la major antiguitat en el lloc de treball.  
Per a la província de Castelló:  
13. Les empreses posaran a disposició dels treballadors els mitjans de transport necessaris quan per raó de la seua contractació així ho exigesquen les disposicions legals vigents, o abonaran les augmentades depeses en metàl·lic.  
14. En compliment del que s'ha pactat en l'art. 16 d'aquest conveni, les parts procedeixen al nomenament dels membres de la comissió paritària de vigilància per tota la vigència d'aquest conveni.  
Per part dels empresaris seran:  
Titulars:  
- Vicente Fenollar Gisbert   
- Rafael Capella Vilanova   
- Bernardo Carrio Carrascosa   
Suplents:  
- Vicente Mont García  
- José Antonio García  
- Alfredo García Borras  
Per part dels treballadors:  
Titulars:  
- José Vicente Esteve Giner  
- Vicente Navalón Camarasa  
- Luis Molina i Candell  
- José Manuel Delgado  
Suplents:  
- Juan Llop Jimeno  
- Soledad Montaner Huercio  
- Inmaculada Castell Castell  
- Eduardo Borja Martorell  
Els càlculs salari global 8 hores i 40 setmanals són orientatius per al cas de realitzar-se aquesta jornada o de treballar en la setmana les 40 hores, i les parts entenen que la retribució diària o setmanal serà el resultat de multiplicar el salari hora professional (SHP) pel nombre d'hores extraordinàries treballades.  
La columna 2 comprén el salari total per a la jornada de 8 hores, per tots els conceptes retributius, incloent-hi parts proporcionals de diumenges, festius, beneficis, vacances i pagues extra.  
D'absoluta conformitat amb l?exposat, per unanimitat és firmat el text antecedent pels següents comissionats:  
Per part empresarial.  
- Vicente Fenollar Gisbert   
- José Borras Camarasa  
- Bernardo Carrio Carrascosa  
- José Antonio García  
- José Mª Castell Navarro  
- Rafael Capell Vilanova  
Per part dels treballadors.  
- Vicent Navalón  
- Soledad Montaner  
- Inmaculada Castell  
- Jorge Caparros  
- Francisco Jimeno  
- Miguel Bosca  
- Trinidad Maño  
- José Vicente Esteve  
- José M. Delgado  
- Mª Carmen Palomares  
- Constantino García  
- Juan Llop   
- Jorge Ibáñez  
- Eduardo Borja  
- José L. Salvador  
Veure imatge